CELEX: 22011D0129
Language: hr
Date: 2011-12-02 00:00:00
Title: Odluka Zajedničkog odbora EGP-a br. 129/2011 od 2. prosinca 2011. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               433
            
         22011D0129
   
               L 076/12
            
            
               SLUŽBENI LIST EUROPSKE UNIJE
            
            
               02.12.2011.
            
         
      ODLUKA ZAJEDNIČKOG ODBORA EGP-a
   br. 129/2011
   od 2. prosinca 2011.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Odlukom Zajedničkog odbora EGP-a br. 115/2011 od 21. listopada 2011. (1)
               
            
         
               (2)
            
            
               Uredbu Komisije (EU) br. 10/2011 od 14. siječnja 2011. o plastičnim materijalima i predmetima namijenjenim da dolaze u dodir s hranom (2) treba unijeti u Sporazum.
            
         
               (3)
            
            
               Uredba (EU) br. 10/2011 stavlja izvan snage direktive Komisije 80/766/EEZ (3), 81/432/EEZ (4) i 2002/72/EZ (5), koje su uključene u Sporazum, i koje se stoga trebaju staviti izvan snage sukladno Sporazumu.
            
         
               (4)
            
            
               Iz praktičnih razloga, akti iz popisa pod naslovom „AKTI KOJE UGOVORNE STRANKE PRIMAJU NA ZNANJE” poglavlja XII. Priloga II. renumeriraju se.
            
         
               (5)
            
            
               Ova Odluka odnosi se na zakonodavstvo vezano uz hranu. Zakonodavstvo o hrani ne primjenjuje se na Lihtenštajn sve dok je primjena Sporazuma između Europske zajednice i Švicarske konfederacije o trgovini poljoprivrednim proizvodima proširena na Lihtenštajn, kako što je utvrđeno u uvodnom poglavlju XII. Priloga II. Sporazumu. Ova se Odluka zato ne primjenjuje na Lihtenštajn,
            
         DONIJEO JE OVU ODLUKU:
   Članak 1.
   Poglavlje XII. Priloga II. Sporazumu mijenja se kako slijedi:
   
               1.
            
            
               Tekstovi točke 25 (Direktiva Komisije 80/766/EEZ), 28. (Direktiva Komisije 81/432/EEZ) i 54.zzb (Direktiva Komisije 2002/72/EZ) brišu se.
            
         
               2.
            
            
               U točku 36. (Direktiva Vijeća 85/572/EEZ) dodaje se sljedeća alineja:
               
                           „—
                        
                        
                           
                              32011 R 0010: Uredba Komisije (EU br. 10/2011 od 14. siječnja 2011. (SL L 12, 15.1.2011., str. 1.).”
                        
                     
         
               3.
            
            
               Iza točke 54.zzzzzm (Uredba Komisije (EU) br. 16/2011) umeće se sljedeća točka:
               
                           „55.
                        
                        
                           
                              32011 R 0010: Uredba Komisije (EU) br. 10/2011 od 14. siječnja 2011. o plastičnim materijalima i predmetima namijenjenim da dolaze u dodir s hranom (SL L 12, 15.1.2011., str. 1.).”
                        
                     
         
               4.
            
            
               Pod naslovom „AKTI KOJE UGOVORNE STRANE PRIMAJU NA ZNANJE” točke 55. (Preporuka Komisije 78/358/EEZ) do 67. (Preporuka Komisije 2010/161/EU) renumeriraju se u točke 1. do 13.
            
         Članak 2.
   Tekst Uredbe (EU) br. 10/2011 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 3. prosinca 2011. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (6).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
   
      Sastavljeno u Bruxellesu 2. prosinca 2011.
      
         
            Za Zajednički odbor EGP-a
         
         
            Predsjednik
         
         Kurt JÄGER
         
      
   
   
      (1)  SL L 341, 22.12.2011., str. 78.
   
      (2)  SL L 12, 15.1.2011., str. 1.
   
      (3)  SL L 213, 16.8.1980., str. 42.
   
      (4)  SL L 167, 24.6.1981., str. 6.
   
      (5)  SL L 220, 15.8.2002., str. 18.
   
      (6)  Ustavni zahtjevi nisu navedeni.